proxectonos/corpus_dominio_legal_administrativo_tmp huggingface dataset:
26/08/2016 | Administración LocalMunicipal
Ames
Anuncio de licitación das obras de reparación e acondicionamento do cemiterio municipal de Ames

Entidade adxudicataria: Concello de Ames. Obxecto do contrato: Execución das obras incluídas no proxecto “Reparación e acondicionamento do cemiterio municipal de Ames”. Tramitación: Ordinaria. Procedemento: Aberto con varios de criterios de adxudicación. Orzamento de licitación: 346.068,86.- Euros, IVE incluído Prazo de execución: 3 meses. Garantías: Provisional: Non se esixe. Definitiva: 5 % do prezo de adxudicación, IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Admisión de variantes e melloras: segundo o establecido no prego. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.200 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no no perfil do contratante do Concello de Ames. Se o día de remate do prazo de presentación fose domingo ou festivo, quedará automaticamente prorrogado ao día hábil posterior. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por conta do adxudicatario ata o importe máximo de 500.- Euros. Outras informacións: Ver pregos de cláusulas administrativas particulares. Ames, 23 de agosto de 2016. O alcalde, José M. Miñones Conde
26/08/2016 | Administración LocalMunicipal
Cambre
Delegación de funcións do alcalde dende o día 29 de agosto ao 6 de setembro de 2016

Esta Alcaldía, con data do día 18 de agosto de 2016, ditou a Resolución número 1326/2016 que se transcribe a continuación: “Por vacacións non poido exercer as miñas funcións de alcalde dende o día 29 de agosto ao 6 de setembro do ano que andamos, ambos os dous inclusive, segundo o escrito rexistrado de entrada o día 17 de agosto de 2016, co número 0/6878, polo que, e de conformidade con establecido no artigo 60 de Regulamento orgánico municipal, resolvo: Primeiro: Delegar a totalidade de funcións que ostenta esta alcaldía no primeiro tenente de alcalde don Juan Evaristo Rodríguez Vázquez que as exercerá durante o período anteriormente citado. Segundo: Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do concello. Terceiro: De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións que houbera outorgado o alcalde, en virtude do disposto nos artigos 47, 48 e 49 do propio regulamento.” Cambre, 19 de agosto de 2016 O alcalde Óscar A. García Patiño
26/08/2016 | Administración LocalMunicipal
Narón
Intervención
Edicto aprobación definitiva expediente de modificación de créditos núm.13/2016, subexpediente núm.02/2016 de crédito extraordinario

APROBACION DEFINITIVA EXPEDIENTE MODIFICACIÓN DE CRÉDITO Nº 13/2016: SUBEXPEDIENTE Nº 02/2016 DE CRÉDITO EXTRAORDINARIO De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito nº 13/2016: subexpediente nº 02/2016 de crédito extraordinario financiado con baixas por anulación dos créditos nas aplicacións orzamentarias que se estiman reducibles sen perturbación dos respectivos servizos, por importe total de 21.473,78 euros, no orzamento do ano 2016, aprobado inicialmente polo Pleno, na sesión celebrada o 28/07/2016, publicado o anuncio de exposición pública no Boletín Oficial da Provincia nº 145 (02/08/2016), e transcorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas por este expediente é o seguinte: O que se fai público para os efectos previstos na citada lexislación. Contra este acordo poderá interpoñerse recurso contencioso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. Poderá tamén interpoñerse calquera outro recurso que se estime procedente. Narón, 23 de agosto de 2016 O alcalde José Manuel Blanco Suárez
26/08/2016 | Administración LocalMunicipal
Ferrol
Unidade de Contratación
Anuncio de modificación da presidencia e composición da Mesa de Contratación Permanente do Concello de Ferrol para todos aqueles asuntos de competencia do Concello Pleno

Por acordos plenarios dos días 27/09/2007 (BOP Nº 266 17/11/2007) e 27/03/2008 (BOP nº 92 de 22/04/2008) se aprobou a creación e composición dunha Mesa de Contratación Permante para todos aqueles expedientes de contratación cuxo Órgano de Contratación sexa o Pleno. Á vista da nova organización das áreas de goberno e delegacións aprobadas pola Alcaldía en data 16/06/2016 (BOP Nº 121 de 26/06/2016); o Excmo. Concello Pleno na súa sesión de data 28/07/2016, e a proposta da Comisión Informativa da área de Economía, Facenda, Emprego e RRRH, adoptou os seguintes acordos: - Primeiro: Modificar a composición da Mesa de Contratación Permanente do Concello de Ferrol para todos aqueles asuntos de competencia do Pleno e en consecuencia a composición da Mesa de Contratación será do seguinte xeito: - Presidente: Alcalde-Presidente do Concello de Ferrol ou concelleira/o en quen delegue. - Vogais: O/a concelleiro/a da concellería directamente relacionada por razón da materia co expediente de contratación ou concelleiro/a que o/a substitúa. - O xefe de servicio da Unidade de Contratación. - O/a Xefe/a de Servicio, ou no seu caso, o/a Xefe/a do Sección ou Negociado directamente relacionado por razón da materia co expediente de contratación. - Un/ha concelleiro/a por cada un dos grupos políticos con representación na Corporación Municipal. - O Secretario Xeral da Corporación ou funcionario que legalmente o substitúa. - O Interventor Xeral da Corporación ou funcionario que legalmente o substitúa. - Secretaria: xefa de negociado da Unidade de Contratación ou funcionario/a que a substitúa. Por último, se propuxo públicar o presente acordo no Boletín Oficial da Provincia e no perfil do contratante do Concello de Ferrol. Ferrol, 18 de agosto de 2016 A Alcaldesa Acctal., Asdo: Beatriz Sestayo Doce.
26/08/2016 | Administración LocalMunicipal
Camariñas
Exposición ao público da conta xeral 2015

Informada favorablemente pola Comisión Especial de Contas, en sesión celebrada o día 25 de de agosto de 2016, a Conta Xeral do exercicio 2015, expónse ao público por período de 15 días hábiles, a efectos de que polos interesados se poidan presentar reclamacións, reparos ou observacións durante este período de exposición e oito días máis, según o disposto no artigo 212 do Real Decreto Lexislativo 2/2004, do 5 de marzo, antes de levala ao Pleno para a súa aprobación. Camariñas, a 25 de Agosto de 2016 A Alcaldesa en funcións Asdo: Sandra Insua Rial
26/08/2016 | Administración LocalMunicipal
Narón
Intervención
Edicto aprobación definitiva da modificación da Base nº 45 das bases de execución do orzamento do ano 2016 e o anexo de transferencias nominativas.

En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 145, de data 02/08/2016), queda automaticamente elevado a definitivo o acordo plenario do Concello de Narón de data 28 de xullo de 2016 de aprobación inicial da modificación da Base nº 45 das Bases de execución do orzamento do ano 2016 e do anexo de transferencias nominativas, consonte co seguinte detalle: Modificar a Base nº 45 das Bases de execución do orzamento do ano 2016 e o anexo de transferencias nominativas: -Incluir a seguinte transferencia nominativa: Contra este acordo poderá interpoñerse recurso contencioso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais. Poderá tamén interpoñerse calquera outro recurso que se estime procedente. Narón, 23 de agosto de 2016 O alcalde José Manuel Blanco Suárez
26/08/2016 | Administración LocalMunicipal
Carballo
Aprobación definitiva dos expedientes de modificación presupuestaria: transferencia de crédito número 12/2016 e suplemento de crédito número 2/2016

Aprobación definitiva dos expedientes de modificación presupuestaria: transferencia de crédito número 12/2016 e suplemento de crédito número 2/2016 De conformidade cos artigos 169 e 177.2 do Real decreto lexislativo 2/2004, de 5 de marzo, considéranse definitivamente aprobados os expedientes de transferencia de crédito número 12/2016 e suplemento de crédito número 2/2016, unha vez aprobados inicialmente polo Pleno en sesión celebrada o día 26 de xullo de 2016, publicados no boletín oficial da provincia núm.144, de data 1 de agosto de 2016, e transcorrido o prazo de quince días sen se presentar reclamacións os mesmos. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra os referenciados expedientes de transferencia de crédito e suplemento de crédito, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Carballo, 22 de agosto de 2016 O Alcalde Evencio Ferrrero Rodriguez
26/08/2016 | Administración LocalMunicipal
Boiro
Exposición publico conta xeral 2015

Formulada e rendida a CONTA XERAL do exercicio de 2015, integrada polas contas e estados ós que fai referencia o artigo 209 do RDLex.2/2004, de 5 de marzo, Texto Refundido da Lei Reguladora das Facendas Locais, e informada favorablemente o día 22 de agosto de 2016 pola Comisión Informativa Especial de Contas, exponse ó público, cos documentos que a xustifican, polo prazo de quince días, durante os cales, e oito máis, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Boiro, 23 de agosto de 2016 O alcalde-Presidente Juan José Dieste Ortigueira
26/08/2016 | Administración LocalMunicipal
Carballo
Aprobación padróns sobre bens inmobles (rústica e urbana e características especiais) (IBI) e imposto sobre actividades económicas (IAE) periodo impositivo 2016

Por resolución da Alcadia nº 2212 de data 22 de agosto de 2016, procedeuse á aprobación dos Padrons fiscais seguintes: Padrón do Imposto sobre Actividades Económicas, Padrón do Imposto sobre Bens Inmobles (rústica, urbana e caracteristicas especiais) do ano 2016, nos que figuran as liquidacións tributarias correspondentes a cada suxeito pasivo, dacordo cos seguintes datos: 1.- Padrón Imposto sobre Actividades Económicas: Importe total do padrón: 179.204,86€ Suma total de cotas municipais: 143.363,55€ Recargo Provincial: 35.841,31€ 2.- Padrón Imposto sobre Bens Inmobles: IBI (Urbana) 4.453.869,81€ IBI (Rustica) 532.139,65€ IBI (Caracteristicas especiais) 209.662,26€ Que se proceda á exposición pública dos devanditos Padróns durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-los Padróns no Servicio de Xestión Tributaria do Concello, a fin de comproba-la exactitude dos datos que lles afecten. Contra o acto de aprobación dos Padróns e as liquidacións incorporadas ó mesmo, poderase formular recurso de reposición ante desta Alcaldía, no prazo dun mes, a contar desde o día seguinte á finalización do período voluntario de cobranza. Establecer o período voluntario de cobro das liquidacións resultantes deste Padrón, que abranguerá desde o día 15 de setembro ao día 30 de novembro de 2016. Durante este período os contribuintes poderán facer o pago das correspondentes débedas nas oficinas da Recadación Municipal, sitas na rúa Camiño Novo nº7, entreplanta Galerías Comerciais, en horario de luns a venres, de 09:00 a 13.30 horas, e de 16:00 a 18:30 horas. Os recibos domiciliados pasaranse ao cobro a partires do día 24 de outubro de 2016. Os recibos non domiciliados deberán ser aboados en efectivo. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez recibida a mesma e ata o fin do prazo voluntario en vía executiva, e do 20% unha vez transcorrido dito prazo. Carballo, 23 de agosto de 2016 O Alcalde, Asdo. Evencio Ferrero Rodriguez
26/08/2016 | Administración LocalMunicipal
Val do Dubra
Modificación de créditos

Ó quedar definitivamente aprobado polo Pleno desta Corporación o expediente de modificación de créditos nº1 de 2016, dentro do vixente Orzamento municipal, por acordo adoptado polo Pleno na sesión do día 21 de de 2016, por un importe de 295.930,34 eur. de acordo co preceptuado no artigo 177 en relación co 169 do Real Decreto lexislativo 2/2004, que aproba o texto refundido da Lei reguladora das facendas locais, faise público que, despois do dito expediente, o resumo do presuposto definitivo, a nivel de capítulos, queda como segue: O que se fai público para xeral coñecemento e efectos. Val do Dubra, 23 de agosto de 2016 O Alcalde Antonio Negreira Noya
26/08/2016 | Administración LocalMunicipal
Cambre
Avocación de competencias do sexto tenente de alcalde don Ramón Boga Moscoso, dende o día 22 de agosto ao 2 de setembro de 2016, ambos os dous incluídos

Esta Alcaldía, con data do día 18 de agosto de 2016, ditou a Resolución número 1325/2016 que se transcribe a continuación: “Don Han Uberuaga Attahiri, sexto tenente de alcalde, por vacacións, non poderá exercer as súas funcións como concelleiro delegado de área, dende o día 22 de agosto ao 2 de setembro de 2016, ambos os dous incluídos, segundo o seu escrito rexistrado de entrada o día 17 de agosto de 2016, co número 0/6877. Por Resolución de Alcaldía número 446/2016, de data 18 de marzo, de delegación de atribucións da Alcaldía nos membros da Xunta de Goberno Local, conferín a delegación xenérica da área de Cultura, Tradicións Populares e Deportes, a prol de don Han Uberuaga Attahiri. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, resolvo: Primeiro: Avocar a delegación xenérica efectuada a prol de don Han Uberuaga Attahiri dende o día 22 de agosto ao 2 de setembro de 2016 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de marzo de 2016. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 19 de agosto de 2016 O alcalde Óscar A. García Patiño
26/08/2016 | Administración LocalMunicipal
Ames
Anuncio de licitación da obra “modificado reparación camiño agro do muiño (Ortoño) e outros

Entidade adxudicataria: Concello de Ames. Obxecto do contrato: Execución das obras incluídas no proxecto modificado “Reparación camiño Agro do Muíño (Ortoño) e outros”. Tramitación: Ordinaria. Procedemento: Aberto cun único criterio de valoración: (factor prezo). Orzamento de licitación: 40.801,15 euros IVE incluído Prazo de execución: 6 meses. Garantías: Provisional: Non se esixe. Definitiva: 5 % do prezo de adxudicación IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Admisión de variantes e melloras: segundo o establecido no prego. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.200 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no no perfil do contratante do Concello de Ames. Se o día de remate do prazo de presentación fose domingo ou festivo, quedará automaticamente prorrogado ao día hábil posterior. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por contra do adxudicatario ata o importe máximo de 500.- Euros. Outras informacións: Ver pregos de cláusulas administrativas particulares. Ames, 23 de agosto de 2016 O alcalde,- Asdo: José M. Miñones Conde,-
26/08/2016 | Administración LocalMunicipal
A Laracha
Edicto aprobación definitiva modificación base execución presuposto núm.20

Unha vez que foi aprobada inicialmente polo pleno do Concello, en sesión Ordinaria de data 29 de xullo de 2016, a modificación da “ Base de Execución número 20ª “das aprobadas xunto co Orzamento Xeral para o ano 2016, en relación coas subvencións nominativas consignadas no Estado de Gastos do mesmo, publicouse no Boletín Oficial da Provincia número 147 do 4 de agosto de 2016 o anuncio da súa exposición pública durante o prazo de quince (15) días, que transcorreron desde o día 5 de agosto de 2016 ata o 23 agosto de 2016, ámbolos dous inclusive, segundo o que dispón o artigo 169 do Real Decreto Lexislativo 2/2004, de 5 de marzo, Texto refundido da lei reguladora das facendas locais, e o artigo 20 do Real decreto 500/1990, de 20 de abril, non rexistrándose ningunha reclamación durante o citado prazo, polo que o acordo da aprobación inicial considérase definitivamente aprobado. En consecuencia e, segundo dispoñen os artigos 127 do RDL 781/1986, de 18 de abril, e 169.3 do TRLRFL, publícase a “Modificación da base de Execución número 20 co seguinte resumo: “Subvención nominativa á Asociación Cultural e Comisión de Festas de Soandres para o financiamento dos gastos derivados da organización dos festexos populares: 2.000€.” O que se fai público ós efectos previstos na citada lexislación. En A Laracha a 23.08.2016 O Alcalde Asdo: José Manuel López Varela
26/08/2016 | Administración LocalMunicipal
A Laracha
Anuncio aprobación definitiva transferencia de créditos

ANUNCIO DE APROBACIÓN DEFINITIVA En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Laracha adoptado o día 29 de Xullo de 2016, sobre a transferencia de créditos entre aplicacións de gastos de distinta área de gasto que non afectan a baixas e altas de créditos de persoal, que se fai público resumido por capítulos: Altas en aplicacións de gastos Baixa en aplicacións de gastos En consecuencia e, segundo dispoñen os artigos 127 do RDL 781/1986, de 18 de abril, e 169.3 do TRLRFL, publícase a “Modificación de créditos número 8 do ano 2016 na modalidade de Transferencia de Crédito, sobre o orzamento do Concello da Coruña correspondente ó exercicio 2016, co seguinte resumo por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. En A Laracha a 23.08.2016 O ALCALDE Asdo: José Manuel López Varela
26/08/2016 | Administración LocalMunicipal
Vimianzo
Anuncio de delegación de funcións do alcalde no primeiro tenente de alcalde

Faise público que o Alcalde, o 12/08/2016, ditou a resolución núm.1072/2016 que se transcribe: “RESOLUCION DA ALCALDIA ASUNTO: DELEGACIÓN DE FUNCIÓNS DO ALCALDE NO PRIMEIRO TENENTE DE ALCALDE Tendo en conta que teño previsto ausentarme do termo municipal por motivos persoais dende o 15/08/2016 ata a miña reincorporación, de conformidade co disposto no artigo 47 do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais (ROF), sobre substitución do alcalde polos tenentes de alcalde que corresponda pola orde do seu nomeamento. Tendo en conta o establecido nos artigos 44.2 e concordantes do RD 2568/1986, do 28 de novembro (ROF) sobre a forma de efectuar esta delegación e a súa publicación no Boletín Oficial da Provincia, sen perxuízo da súa vixencia a partires da data de súa sinatura. Visto canto antecede, RESOLVO: PRIMEIRO.- Delegar no primeiro Tenente de Alcalde, D. Fernando Mancebo Amigo, a totalidade das facultades que o ordenamento xurídico atribúe á Alcaldía dende o día 15 de agosto, ás 00:00 horas, ata a miña reincorporación. SEGUNDO.- A presente resolución terá efectos dende o día da súa sinatura, sen prexuízo da súa publicación no Boletín Oficial da Provincia. Notifíquese ao concelleiro no que se delega e dease traslado aos servizos municipais, para o seu coñecemento e efectos. Así o manda e asina o Sr. Alcalde en Vimianzo, do que eu, secretaria accidental, dou fe. O Alcalde A Secretaria accidental (R. A.1044/2016, de 05/08/2016)” Vimianzo, a 12 de agosto de 2016 O alcalde, Manuel Antelo Pazos
26/08/2016 | Administración LocalMunicipal
Val do Dubra
Desafectación camiño

O Pleno da Corporación acordou, en sesión de 21 de xullo de 2016, incoar o procedemento instado por os irmáns Antelo Señarís para a desafectación de un camiño e un tramo doutro en Insúa - San Román, na zona do Gandarón, deixando de ser destinados ao uso público ao que estaban afectos, cambiando a súa cualificación de bens de dominio público a bens de carácter patrimonial. Correspóndense cos seguintes bens inventariados: - denominado Camiño a Gandarón: nº orde 29, folio 885, número activo 1C.11.0013bP. - denominado Pista a Gandarón: en lonxitude de 125 metros, parcial do inventariado co nº orde 3, folio 829, número activo 1C.11.0003aP. O expediente queda sometido a información pública polo prazo de un mes a contar dende o día seguinte ao de publicación do presente anuncio no Boletín Oficial da Provincia e no tablón de anuncios; durante este prazo, os interesados poderán presentar as alegacións que estimen oportunas. Val do Dubra, a 19 de agosto de 2016 O alcalde, Antonio Negreira Noya
26/08/2016 | Administración LocalMunicipal
Carballo
Padrón ano 2016 taxas venda ambulante na Milagrosa

Á vista dos datos facilitados ao Concello de Carballo polos suxeitos pasivos da Taxa pola prestación de Servizos na Feira de Gando e Productos Agrarios, De acordo coas atribucións que me confiren os artigos 21 da Lei 7/85, de 2 de abril, e 61 da Lei 5/97, de 22 de xullo, de Administración Local de Galicia, RESOLVO: Primeiro.- Aprobar as liquidacións da referida taxa correspondente ao exercicio 2016 pola venda en ambulancia que se realiza no Mercado e nos terreos de uso publico fóra do recinto do Mercado: Código remesa: FEIRAM16 Importe total das liquidacións: 27.438,84 € Segundo.- Que se proceda á exposición pública do devandito Padrón durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-lo Padrón no Servicio de Xestión Tributaria do Concello, a fin de comproba-la exactitude dos datos que lles afecten. Terceiro.- Establece-lo período voluntario de cobro das liquidacións resultantes deste Padrón, que abranguerá desde o día 15 de setembro ó día 30 de novembro de 2016. Durante este período os contribuintes poderán face-lo pago das correspondentes débedas nas oficinas da Recadación Municipal, sitas na rúa Camiño Novo nº7 entreplanta galerías. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez reciba a mesma e ata o fin do prazo voluntario en vía executiva, e do 20% unha vez transcorrido dito prazo. Cuarto.- Contra o acto de aprobación do Padrón e as liquidacións incorporadas ó mesmo, poderase formular recurso de reposición ante desta Alcaldía, no prazo dun mes, a contar desde o día seguinte á finalización do período voluntario de cobranza. Carballo, 23 de agosto de 2016 O Alcalde, Asd. Evencio Ferrero Rodriguez
26/08/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Cesamento e nomeamento de persoal eventual

Polas ditas resolucións, o Presidente da Deputación Provincial da Coruña, de conformidade co disposto nos artigos 12 do Real Decreto Lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; 30 e seguintes da Lei 2/2015, de 29 de abril, do emprego público de Galicia; 104 e 104 bis da Lei 7/1985, do 2 de abril, reguladora das bases do réxime local, así como o artigo 176 do RD Lexislativo 781/1986, do 18 de abril, polo que se aproba o texto refundido das disposicións vixentes do réxime local, RESOLVEU 1.- Cesar á persoa que de seguido se indica no posto de persoal eventual que así mesmo se relaciona e con efectos á finalización da xornada que se sinala: 2.- Nomear persoal eventual para ocupar o posto de confianza e asesoramento especial, asimilado a efectos retributivos aos subgrupo e nivel de complemento de destino e co réxime de dedicación que de seguido se indica, á persoa que se relaciona e que desempeñará, segundo a respectiva categoría, única e exclusivamente, as funcións definidas expresamente no artigo 29 da Lei 2/2015, do 29 de abril, do Emprego Público de Galicia, sen que en ningún caso poida realizar actividades ordinarias de xestión ou de carácter técnico, nin ningunha das funcións que correspondan ao persoal funcionario de carreira: A Coruña, 23 de agosto de 2016 O Presidente A secretaria accidental PDFR 21179/2015 do 01/10/2015 O Deputado Antonio Leira Piñeiro Mª Amparo C. Taboada Gil
26/08/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación M-22/2016

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: M-22/2016 2. Obxecto do contrato: Servicio de mantemento do ascensor da Casa Consulado. Duración: dos años prorrogables por dos más 3. Tramitación: ordinaria. Procedemento: aberto.4. Orzamento base de licitación: 865,39 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Boletín Oficial da Provincia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 23 de agosto de 2016 Eduardo Mera Rico Director de Área de Economía, Facenda e Administración (Decreto de delegación de 15 de junio de 2016)
18/08/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Resolución pola que se aproba a concesión definitiva de subvencións correspondentes ao programa FOIO0A 2016

RP 2016/18921. RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FOIO0A: Convocatoria do programa de subvencións a entidades sen fins de lucro para o mantemento de políticas de igualdade de oportunidades entre mulleres e homes e loita contra a violencia de xénero durante o ano 2016 Dona Mª GORETTI SANMARTÍN REI, Presidenta en funcións da Deputación Provincial da Coruña A Resolución de Presidencia nº 16107 do 6 de xullo de 2016 (BOP nº 131 do 12 de xullo de 2016) aprobou a concesión provisional de subvencións correspondentes ao programa FOIO0A: Convocatoria do programa de subvencións a entidades sen fins de lucro para o mantemento de políticas de igualdade de oportunidades entre mulleres e homes e loita contra a violencia de xénero durante o ano 2016, e concedeu un prazo 10 días hábiles para comunicar, se é o caso, o desistimento da solicitude, presentar solicitude de reformulación ou de cambio de obxecto da subvención, alegacións ou emenda de erros. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistimentos que os interesados presentaron. Vistos o informe do Servizo Servizo de Acción Social, Cultural e Deportes e o informe do Servizo de Fiscalización. RESOLVO: 1º. Aprobar a concesión das subvencións correspondentes ao programa FOIO0A: Convocatoria do programa de subvencións a entidades sen fins de lucro para o mantemento de políticas de igualdade de oportunidades entre mulleres e homes e loita contra a violencia de xénero durante o ano 2016, seguintes: Total concedido 186.663,23€ 2º. Desestimar as alegacións achegadas pola Asociación Voluntarios para Axuda a Necesitados, xa que nelas non queda debidamente xustificado o motivo polo que non presentaron no seu momento a documentación que se lles solicitou.3º. Dispor o gasto das subvencións concedidas con cargo á seguinte aplicación orzamentaria: 0611/23122/481, fase A, referencia Nº. 22016000300, operación nº. 220160000391, importe: 186.663,23 €. 4º. Denegar a concesión das subvencións correspondentes ao programa FOIO0A: Convocatoria do programa de subvencións a entidades sen fins de lucro para o mantemento de políticas de igualdade de oportunidades entre mulleres e homes e loita contra a violencia de xénero durante o ano 2016, ás entidades sen ánimo de lucro seguintes, polos motivos que se indican: 5º. Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A Coruña, 11 de agosto de 2016 A PRESIDENTA EN FUNCIÓNS A SECRETARIA ACCTAL. Mª GORETTI SANMARTÍN REI Mª AMPARO C. TABOADA GIL
18/08/2016 | Administración LocalMunicipal
Sada
Secretaría
Licitación de catro obras incluídas no PAS 2015

a) Organismo: CONCELLO DE SADA b) Dependencia que tramita o expediente: Secretaría c) Obtención de documentación e información: 1) Dependencia: Edificio administrativo do Concello de Sada 2) Enderezo: Avda. Da Mariña nº 25 3) Localidade e código postal: 15160 Sada (A Coruña) 4) Teléfono: 981620075 5) Telefax: 981621274 6) Correo eléctrónico: contratación@sada. gal 7) Enderezo de internet do perfil do contratante: www.concellodesada.com; ou www.contratosdegalicia.es 8) Data límite de obtención de documentación e información: Ata as 13:00 horas do día anterior a aquel en que remate o prazo de presentacións de proposicións 2.- Obxecto do contrato: Contratación das seguintes obras incluídas no PAS 2015: 3.-Tramitación e procedemento a) Tramitación: Ordinario b) Procedemento: Aberto c) Criterios de adxudicación: Unico criterio de adxudicación: Factor prezo 4.- Presentación de ofertas: a) Data límite de presentación: 26 días naturais contados a partir do día seguinte a derradeira publicación no BOP ou no Perfil de contratante no horario de atención ao público do Rexistro Xeral. b) Documentación a presentar: A indicada na cláusula 12.1.2 (Documentación simplificada) do correspondente Prego de cláusulas administrativas publicado no BOP do 7/01/16. c) Lugar de presentación: 1. Dependencia: Rexistro Xeral sito no Edificio administrativo sito en Avda. Da Mariña nº 25, 15160 Sada 2. Oficina de Correos.- Comunicación do envío por medio de oficina de correos: Avda. Da Mariña 25, 15160 Sada Nº de fax da entidade contratante: 981621274 Correo electrónico da entidade contratante: contratación@sada. gal 5º.- Apertura de ofertas: Publicarase no Perfil de Contratante 6º.- Gastos de anuncios: os gastos derivados da publicación de anuncios serán por conta dos adxudicatarios das obras 7º.- Revisión de prezos: Non procede Sada, 12 de agosto 2.016 O alcalde, Oscar Benito Portela Fernández
18/08/2016 | Administración LocalMunicipal
A Baña
Conta Xeral 2015

Informada favorablemente pola Comisión de Contas, Patrimonio e Persoal, que funciona como Comisión Especial de Contas do Concello da Baña, do día 9 de agosto de 2016, a Conta Xeral de 2015, a mesma exponse ao público, polo prazo de quince días hábiles. Durante dito prazo e oito días máis, que comezarán a contar a partir do día seguinte ao da inserción do presente edicto no B. O. P. as persoas interesadas lexítimas podaran examinala e formular por escrito os reparos e observacións que estimen pertinentes, de conformidade e co disposto no artigo 212.3 do Texto Refundido da Lei Reguladora das Facendas Locais, aprobado por RDL 2/2004, de 5 de marzo, e demais disposicións concordantes. A Baña 9 de agosto de 2016 O Alcalde, Asdo: José Andrés García Cardeso
18/08/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. A15.52637. Concesión

MARY ALEJANDRA CANOVAS DEL CASTILLO MADRIDEJOS e ANA MARIA ELENA ATILANA ABDELOUAHED OYARZO solicitan de Augas de Galicia un caudal 00,145 litros/segundo de augas procedentes dun manancial no lugar de Canle Espiño-Meaños, parroquia de San Martiño de Meanos (San Martiño), concello de Zas (A Coruña), con destino a uso doméstico, gandeiro e rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.52637 As características do aproveitamento son: SOLICITANTE: Cesar Guillermo Milton Oswaldo Machetoui Zidani e ANA MARIA ELENA ATILANA ABDELOUAHED OYARZO CAUDAL MEDIO: 0,145 litros/segundo CAUDAL PUNTA: 0,90 litros/segundo ORIXE: manancial na parcela 684 do polígono 28 (fonte da canle Espiño) LUGAR: Canle Espiño - Meanos PARROQUIA: San Martiño de Meanos CONCELLO: Zas DESTINO: doméstico (5 persoas), gandeiro (27 vacas) e rega Descrición: As actuacións consisten na captación da auga no manancial fonte Espiño, na parcela 684 do polígono 28 do concello de Zas, mediante aros de formigón dun 1 de diámetro que conduce a un depósito na mesma parcela. Dende o depósito parte unha tubería de PVC e 40 mm de diámetro ata a vivenda do solicitante situada a uns 1200 m para uso dómestico e para rega e gandeiro nas fincas 412, 409 e 414 do polígono 509. As parcelas polas que atravesa a condución están definidas na documentación do expediente. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas no Edificio Administrativo de Monelos 9ª planta A Coruña, onde estará exposto o expediente de que se trata, para que poida ser examinado por quen o desexe. A Coruña, 08 de agosto de 2016 O xefe do servizo territorial P. O.: Esther Concepcion Mayfield Bulgaru.-
18/08/2016 | Administración LocalMunicipal
Noia
Administración Financeira. Intervención
Aprobación inicial do expediente de concesión de suplemento de credito 1/2016 sobre o orzamento municipal de 2016 (2015-prorrogado)

Aprobado inicialmente polo Pleno da Corporación, en sesión ordinaria celebrada o 26 de xullo de 2016, o expediente de concesión de suplemento de crédito número 1/2016, por importe de 38.593,88 €, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 16 de agosto de 2016. O alcalde, José Santiago Freire Abeijón
18/08/2016 | Administración LocalMunicipal
Noia
Administración Financeira. Intervención
Aprobación inicial do expediente de concesión de crédito extraordinario número 4/2016 sobre o orzamento municipal de 2016 (2015-prorrogado)

Aprobado inicialmente polo Pleno da Corporación, en sesión ordinaria celebrada o 26 de xullo de 2016, o expediente de concesión de crédito extraordinario número 4/2016, por importe de 45.000,00 €, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 16 de agosto de 2016. O alcalde, José Santiago Freire Abeijón
18/08/2016 | Administración LocalMunicipal
A Coruña
Servizo de Persoal
Anuncio nomeamento persoal eventual

Por Decreto da Alcaldía-Presidencia de data 02 de agosto de 2016, procedeuse ao nomeamento de persoal eventual da Corporación, que se indica a continuación. A determinación do número e as categorías do persoal eventual aprobouse por Acordo da Xunta de Goberno Local de data 19 de xuño de 2015. Conforme dispón o art.104.3 da Lei 7/1985, Reguladora das Bases do Réxime Local, procédese á publicación de tales nomeamentos: A Coruña, 04 de agosto de 2016 O Director de Economía e Facenda Eduardo Mera Rico
18/08/2016 | Administración LocalMunicipal
Mugardos
Delegación de funcións da Alcaldía no 1.º tenente de alcalde

A N U N C I O O alcalde, con data 10.08.2016, ditou a seguinte RESOLUCIÓN con número 646/2016: “Asunto: DELEGACIÓN DE FUNCIÓNS DA ALCALDÍA NO 1.º TENENTE DE ALCALDE Tendo que ausentarme do municipio o día 10.08.2016, a partires das 13.30 horas, por motivo do meu cargo, pola presente e de acordo co establecido no artigo 63 da Lei de administración local de Galicia e 44 e 47.1 e 2 do Regulamento de organización, funcionamento e réxime xurídico das corporacións locais. R E S O L V O: Primeiro. –Delegar a totalidade das miñas funcións no 1.º tenente de alcalde, D. JOSÉ ANTONIO LÓPEZ SUEIRO, o día 10 DE AGOSTO DE 2016, a partires das 13.30 horas. Na documentación elaborada farase constar a autorización de dita delegación. Segundo. –Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuízo da súa efectividade dende a data da presente Resolución.” Mugardos, 11 de agosto de 2016. O ALCALDE Asdo.: JUAN DOMINGO DE DEUS FONTICOBA
18/08/2016 | Administración LocalMunicipal
Porto do Son
Aprobación definitiva da modificación da base 29.ª das bases de execución do orzamento para 2016

EDICTO O Pleno da Corporación do Concello de Porto do Son, na sesión do 14 de xullo de 2016, acordou aprobar inicialmente a modificación da base 29.ª das bases de execución do orzamento para o exercicio 2016. Durante o período de exposición pública non se presentou ningunha reclamación polo que debe entenderse elevado a definitivo sen necesidade dun novo acordo plenario, de acordo co artigo 169.1 do Real decreto lexislativo 2/2004, do 5 de marzo polo que se aproba o texto refundido da Lei reguladora das facendas locais (TRLRFL), quedando redactada a base 29.ª das bases de execución do orzamento para 2016 do seguinte teor literal: “BASE 29.ª.–ORDE DE PAGAMENTO. A orde dos pagamentos, é competencia da Alcaldía. Estas deberán acomodarse ao Plan de disposición de fondos, que se estableza polos ordenadores de pagos, aplicándose as prioridades establecidas na normativa vixente: 1. Débeda pública (xuros e capital), que goza de prioridade absoluta fronte a calquera outro pagamento.2. Gastos de persoal.3. Obrigas contraídas en exercicios anteriores.4. Compromisos de gasto adquiridos en exercicios anteriores, derivados de contratos de execución plurianual.5. Gastos financiados con subvencións que esixen o seu pago con anterioridade a unha data concreta. No seu defecto, aplicaranse os criterios de prelación derivados do artigo 74.2 da Lei 30/1992, do 26 de novembro, que establece como criterio para o despacho dos expedientes a orde de incoación. A data de incoación será a de recoñecemento da obriga. Esta fase da tramitación administrativa do gasto non ten reflexo na contabilidade.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa. Porto do Son, 12 de agosto de 2016. O alcalde-presidente Asdo.: José Luis Oujo Pouso
18/08/2016 | Administración LocalMunicipal
Sada
Secretaría
Licitación da subministración mediante renting dun vehículo para a Policía Local

a) Organismo: CONCELLO DE SADA b) Dependencia que tramita o expediente: Secretaría c) Nº expediente: CSU 2016009 a) Descripción do obxecto: SUBMINISTRACIÓN MEDIANTE RENTING DUN VEHÍCULO PARA A POLICIA LOCAL b) Nº unidades a entregar: 1 c) División por lotes e número: Non d) Lugar de entrega: ante a Casa do Concello e) Prazo de entrega: 2 meses a) Tramitación: Ordinaria b) Procedimiento: Aberto c) Forma: Varios criterios de adxudicación Prezo sen IVE: 29,752,07 € IVE: 6.247,93 € Importe total: 36.000,00 € a) Entidade: Secretaría-Edificio de usos administrativos do Concello de Sada b) Enderezo: Avda. Da Mariña 25-Sada c) Localidade e código postal: 15160 Sada (A Coruña) d) Teléfono: 981 62 00 75 e) Telefax: 981 62 12 74 f) Data límite de obtención de documentos e información: Ata o día anterior á finalización do prazo. a) Clasificación: Non se esixe b) Solvencia económica e financieira e solvencia técnica e profesional: Non se exixe a) Data límite presentación: 15 días naturais a partir da inserción do anuncio no BOP, agás sábado que quedará prorrogado ao primeiro día hábil seguinte. b) Documentación a presentar: Sobre A “Documentación” Sobre B “Oferta económica” c) Lugar de presentación.1.- Entidade: Rexistro Xeral do Concello de Sada 2.- Enderezo: Avda. Da Mariña 25 (edificio administrativo) 3.- Localidade e código postal: 15160 SADA d) Prazo durante o cal o licitador estará obrigado a manter a súa oferta: 3 meses e) Admisión de variantes: Non se admiten a) Entidade: CONCELLO DE SADA b) Enderezo: Avda. da Mariña 25 c) Localidade: SADA d) Data: 2º día hábil seguinte ao de finalización do prazo de presentación de ofertas, agás sábado e) Hora: 11 horas 10.- GASTOS DE ANUNCIOS: Máximo 500 € Sada, 12/08/2016 O alcalde, Oscar Benito Portela Fernández
18/08/2016 | Administración LocalMunicipal
Miño
Aprobación inicial do padrón fiscal da taxa municipal por entrada de vehículos a través de beirarrúas e para reserva de vía pública para aparcamento exclusivo, parada de vehículos e carga e descarga de mercancías de calquera clase (orden. fiscal 23)

· Padrón fiscal da taxa municipal por entrada de vehículos a través das beirarrúas e para reserva de vía pública para aparcamento exclusivo, parada de vehículos, e carga e descarga de mercancías de calquera clase. Queda a disposición dos interesados nas oficinas municipais do concello de Miño, situadas en Carreira, número 38, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da lei 39/88, 108 da Lei 7/83, e disposicións concordantes, os contibuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentacón non se resolve de maneira expresa.2.- Contencioso-administrativo, perante o xulgado do contencioso-Administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. Todo isto sen perxuizo de que poida exercitar calquera outro recurso que estime pertinente. E no caso de non se presentar reclamacións, considerarase definitivamente aprobado. Miño, 12 de agosto de 2015 O Alcalde Ricardo A. M. Sánchez Oroza